اوکراینا پرزیدنتی‌نین معاونی الکسی آرستوویچ ایستعفا وئریب.
او، بو باره‌ده رسمی تلگرام کانالیندا پای‌لاشیم ائدیب.
"ایستعفا عریضه‌سی یازمیشام. اویغار داورانیش نمونه‌سی گؤسترمک ایستییرم: تمل بیر خطا ایستعفا دئمکدیر" دئیه الکسی آرستوویچ وورغولاییب.
الکسی آرستوویچ همچنین دنیپرو ساکین‌لری و اوکراینا خالقیندان عذر ایسته‌ییب.
خاطیرلاداق کی، ژانویه‌نین 14-ده دنیپرو  شهرینده‌کی 9 مرتبه‌لی یاشاییش بیناسینا ائندیریلن راکت ضربه‌لری نتیجه‌سینده 40-دان چوخ سیویل هلاک اولوب.
اوکراینا هوجومون روسیا اوردوسو طرفیندن تشکیل ائدیلدیگینی آچیقلاییب، روسیا ایسه بو ادعا‌لاری تکذیب ائدیب.
الکسی آرستوویچ ایشتیراک ائتدیگی پروقرامدا دنیپروداکی یاشاییش بیناسینا راکت دوشمه‌سی‌نین اوکراینا هاوا هوجومون‌دان مدافعه سیستمینده‌کی ناسازلیغین سبب اولا بیله‌جگینی ایفاده ائتمیشدی.
روسیا پرزیدنتی‌نین سؤزچوسو دمیتری پسکوو هوجومون روسیا اوردوسو طرفیندن حیاتا کئچیریلدیگینه دایر اتهام‌لاری رد ائدیب.
